Toukokuun 2016 sociuslainen
Lauantai 5.1.2019 klo 13:53 - Heli
Moips, oon Heli ja opiskelen sosiaalitieteitä, joiden ensimmäinen vuosi alkaa kohta olla paketissa. Kun keväällä -14 kirjoitukset koittivat, en ollut vielä varma mihin haluaisin opiskelemaan. Sen kyllä tiesin, että yhteiskunnalliset ja yhteisölliset asiat kiinnostavat, ja kävin Kuopiossa sosiaalityön sekä Jyväskylässä yhteiskuntapolitiikan pääsykokeissa lähes olemattomilla lukemisilla. Hain myös varalta Jyväskylän HUMAK:iin ja sinne pääsinkin kokeilemaan, olisiko AMK-elämä minua varten. Muutaman kuukauden päästä palasin kuitenkin kotikaupunkiini Kuopioon ja viime keväänä löysin vaihtoehdon opiskella sosiaalitieteitä, otin pääsykokeisiin luvun vähän suuremmalla vakavuudella sillä kertaa, ja täällä sitä ollaan. Minua motivoi yrittämään uudelleen myös pitkäaikainen haaveeni opiskella yliopistotasolla jotain minua kiinnostavaa. Oon kyllä viihtynyt tosi hyvin enkä kadu pätkääkään tähän tilanteeseen johtaneita valintoja.
Kommentoi kirjoitusta. Avainsanat: heli, mökki, kesäihminen
Huhtikuun 2016 sociuslainen
Perjantai 4.1.2019 klo 13:53 - Elina
Heippa! Mie oon Elina, ensimmäisen vuoden sosiaalitieteiden opiskelija. Olen Joensuun suunnalta lähtöisin oleva seikkailija, joka löysi unelma-alansa täältä Savon sydämestä. Päätös hakea opiskelemaan yhteiskuntatieteitä juuri tänne Kuopioon kypsyi pikkuhiljaa lukion viimeisinä vuosina, ja tätä päätöstä en ole katunut kertaakaan! Yhteiskunnalliset asiat ovat olleet aina minun juttu ja sosiaalitieteet tuntuu juuri oikealta paikalta kasvattaa tätä tiedonjanoa.
Kommentoi kirjoitusta. Avainsanat: elina, joensuu, pariisinkevät
Helmikuun 2016 sociuslainen
Keskiviikko 2.1.2019 - Essi & Mira
Moiks, minä oon Mira, Turun seudulta alkujaan kotosin oleva ihmisintoilija ihan päästä varpaisiin ja kuuleman mukaan taiteilijasielu siinä ohella. Opiskelen meidän sociuslaisten kahdesta valtavirrasta siellä sosiaalitieteiden puolella, nyt kolmatta vuotta, ja pääaineena sosiaalipsykologia. Miksi? Koska psykologia, ihmiset ja vuorovaikutteinen auttaminen ♥
Just tällä hetkellä kuuluu ihan kivoja asioita! Vähän olen sairastellut tässä taannoin, mutta onneksi kalenteri näyttää niinkin tyhjää kuin keskimäärin kaksi tuntia luentoja viikossa, eikä ole kipeänä tarvinnut hilautua yliopistolle. Paranemaan päin ollaan onneksi! Kevään opintosisällöt ja kurssivalinnat miellyttää – samoin valittu kandin aihe, jota en ole vielä kerennyt käytännössä työstää. Sinänsä ihanaa, että maailmasta löytyy niin paljon asioita ja tekemistä, joiden parissa aika vaan häviää jonnekin; mutta oisi kyllä tosi jees, jos kaiken mukavan osais priorisoida paremmin valmistumista tukevaan järjestykseen…enkä takuuvarmasti ole ainoa, joka voisi allekirjoittaa tämän :> Kuuluu mulle tietty muutakin kuin näitä opintojuttua, älkää huolestuko.
Kommentoi kirjoitusta. Avainsanat: mira, turku, sosiaalipsykologia
Tammikuun 2016 sociuslainen
Tiistai 1.1.2019 - Olli & Tahvo
Olen Tahvo. Opiskelen sosiaalipsykologiaa. Se on kivaa. Eli kolmannen vuoden opiskelija, joka eksyi Kuopioon betonihelvetistä (Kouvolasta) pari vuotta sitten ja nykyään ei voisi kuvitellakkaan opiskelevansa muualla tai mitään muuta alaa.
Hyväää! Alkuvuosi on ollut hyvin kiireinen eri järjestöhommien kanssa ja kandiakin täytynyt pikkuhiljaa kirjotella. Joka tapauksessa kaikki menee loistavasti tällä hetkellä, viikonlopun SYYn aktiivipäiviä odotellessa.. atm istun julkistalouden luennolla, ehkä sen vuoksi näin positiiviset fiilikset.
Kommentoi kirjoitusta. Avainsanat: tahvo, töttö, vmp